“ตระกูล ป.” นำทีมหุ้นพลังงานบวกคึก! รับราคาน้ำมันพุ่งแตะ 54.32 ดอลลาร์/บาเรล
“ตระกูล ป.” นำทีมหุ้นพลังงานบวกคึก! รับราคาน้ำมันพุ่งแตะ 54.32 ดอลลาร์/บาเรล
10 มิ.ย. 2562

ผู้สื่อข่าวรายงานว่า ณ เวลา 11.23 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 47.50 บาท บวก 0.50 บาท หรือ 1.06% สูงสุดที่ระดับ 47.75 บาท ต่ำสุดที่ระดับ 47.25 บาท ด้วยมูลค่าการซื้อขาย 1.45 พันล้านบาท
ด้านราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 63.25 บาท บวก 1.50 บาท หรือ 2.43% สูงสุดที่ระดับ 63.50 บาท ต่ำสุดที่ระดับ 62.50 บาท ด้วยมูลค่าการซื้อขาย 1.04 พันล้านบาท
ขณะที่ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 128 บาท บวก 3 บาท หรือ 2.40% สูงสุดที่ระดับ 128 บาท ต่ำสุดที่ระดับ 126.50 บาท ด้วยมูลค่าการซื้อขาย 919.76 ล้านบาท
ส่วนราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 61.25 บาท บวก 1.25 บาท หรือ 2.08% สูงสุดที่ระดับ 61.50 บาท ต่ำสุดที่ระดับ 60.75 บาท ด้วยมูลค่าการซื้อขาย 573.78 ล้านบาท
เช่นเดียวกับราคาหุ้น บริษัท ไออาร์พีซี จำกัด (มหาชน) หรือ IRPC อยู่ที่ระดับ 4.86 บาท บวก 0.10 บาท หรือ 2.10% สูงสุดที่ระดับ 4.88 บาท ต่ำสุดที่ระดับ 4.78 บาท ด้วยมูลค่าการซื้อขาย 276.12 ล้านบาท
อีกทั้งราคาหุ้น บริษัท อินโดรามา เวนเจอร์ส จำกัด (มหาชน) หรือ IVL อยู่ที่ระดับ 47.50 บาท บวก 0.75 บาท หรือ 1.60% สูงสุดที่ระดับ 47.75 บาท ต่ำสุดที่ระดับ 47 บาท ด้วยมูลค่าการซื้อขาย 254.51 ล้านบาท
พร้อมกันนี้ ราคาหุ้น บริษัท พีทีจี เอ็นเนอยี จำกัด (มหาชน) หรือ PTG อยู่ที่ระดับ 17.50 บาท บวก 0.20 บาท หรือ 1.16% สูงสุดที่ระดับ 17.70 บาท ต่ำสุดที่ระดับ 17.40 บาท ด้วยมูลค่าการซื้อขาย 254.22 ล้านบาท
 
ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่ส่วนใหญ่อยู่ในแดนบวกกัน เล็งแรงซื้อจากหุ้นในกลุ่มพลังงาน, โรงกลั่น และปิโตรเคมี ภายหลังจากที่ราคาน้ำมันได้ปรับตัวขึ้นเมื่อวันศุกร์ที่ผ่านมา หลังจากที่แท่นขุดเจาะน้ำมันของสหรัฐฯออกมาลดลงต่ำสุดในรอบกว่า 1 ปี พร้อมให้แนวรับ 1,648 จุด ส่วนแนวต้าน 1,660 จุด
อนึ่ง สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อวันศุกร์ (7 มิ.ย.) โดยได้แรงหนุนจากการเปิดเผยข้อมูลแท่นขุดเจาะน้ำมันในสหรัฐที่ลดลงในสัปดาห์นี้ ซึ่งช่วยคลายความวิตกเกี่ยวกับสต็อกน้ำมันที่เพิ่มขึ้นในสหรัฐ และตลาดยังได้แรงหนุนจากการที่ซาอุดีอาระเบียเปิดเผยว่า กลุ่มประเทศผู้ส่งออกน้ำมัน (โอเปก) ใกล้บรรลุข้อตกลงขยายเวลาการปรับลดกำลังการผลิตน้ำมัน
สัญญาน้ำมันดิบ WTI ส่งมอบเดือนก.ค. พุ่งขึ้น 1.40 ดอลลาร์ หรือ 2.7% ปิดที่ 53.99 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. พุ่งขึ้น 1.62 ดอลลาร์ หรือ 2.6% ปิดที่ 63.29  ดอลลาร์/บาร์เรล
ขณะที่ล่าสุด ณ เวลา 11.38 น. ราคาน้ำมันดิบ WTI อยู่ที่ระดับ 54.32 ดอลลาร์/บาเรล